《寄崔德卿郡正》
元代·黎伯元

别来老圃几寒花，雁断风尘瘴海涯。鲁泮旧游同采藻，鹿门新海各携家。

乾坤谁有千间厦，河汉今无八月槎。犹忆仙城寻旧约，歌楼翠袖劝流霞。

作者简介：黎伯元，字景初，号渔唱。东莞人。元朝末年由岁贡历官连山教谕及德庆、惠阳教授，所至学者尊之，文风以振。明黄佐嘉靖四十年《广东通志》卷五九作黎伯原，附于其子黎光传中。著有《渔唱稿》，已佚。